ཉེ་ཆར་ན་གཞོན་སྙན་ངག་པ་སྡེ་དགེ་སྐལ་བཟང་ལགས་ཀྱི་སྙན་དེབ་གསར་པ་ན་གཞོན་གྱི་ཚོར་རླབས་ཞེས་པ་དེ་པར་སྐྲུན་ལེགས་གྲུབ་ཟིན་ནས་འགྲེམ་སྤེལ་བྱེད་འགོ་བརྩམས་ཡོད་འདུག་ལ།དོ་བདག་གི་དེའི་སྐོར་ནས་གསལ་བསྒྲགས་ཤིག་སྤེལ་བ་འདི་གར་གཏོང་འབྱོར་བྱུང་པ་གཤམ་གསལ།བདག་དང་སྙིང་ཉེ་བའི་རྒྱ་ཆེའི་ཀློག་པ་པོ་རྣམ་པ་ལགས།ད་ལམ་བདག་གི་སྒེར་དེབ་ཐོག་མ་ན་གཞོན་གྱི་ཚོར་རླབས།ཟེར་བ་འདི་ད་ལྟ་དཔར་བསྐྲུན་ཡོངས་སུ་མཇུག་གྲུབ་ཟིན་པ་ཡིན།དེར་བརྟེན་ཅི་མགྱོགས་ཀྱིས་ས་གནས་སོ་སོར་དང་དགོན་སྡེ་སོ་སོར་གཏང་རྩིས་ཡོད།རྩོམ་རིག་ལ་དགའ་ཞིང་ཡོད་ཚད་སྦ་གསང་མེད་པ་ཕྱིར་སྟོན་བཞིན་པའི་སྨྱུག་ཐོགས་པ་དང་རང་རིགས་ལ་དགའ་ཞིང་རང་སྐད་ལ་གཅེས་པའི་ལྷག་བསམ་ཅན་གྱི་རྒྱ་ཆེའི་མང་ཚོགས་ཡོངས་ཀྱིས་གཟིགས་པར་དགའ་བསུ་ཞུ།གལ་སྲིད་དགོས་མཁན་ཡོད་ཚེ།གཤམ་གྱི་ས་གནས་སོ་སོར་འབྲེལ་རོགས།ཞེས་འཁོད་འདུགརྩོམ་པ་པོ་ཁོང་ནི་ཁམས་སྡེ་དགེ་རུ་སྐྱེས་ཤིང་།བཙན་བྱོལ་དུ་འབྱོར་ནས་སེ་ར་ཐེག་ཆེན་གླིང་དུ་སློབ་གཉེར་བྱེད་བཞིན་ཡོད་འདུག